b'\n_START_ARTICLE_\nFresnelova le\xc4\x8da\n_START_PARAGRAPH_\nFresnelova l\xc3\xa9\xc4\x8da (tudi Fresnelova stopn\xc3\xad\xc4\x8dasta l\xc3\xa9\xc4\x8da) [fren\xc3\xa9lova ~] je vrsta kompaktne le\xc4\x8de, ki jo je razvil francoski fizik in izumitelj Augustin-Jean Fresnel za uporabo v svetilnikih._NEWLINE_Fresnelove le\xc4\x8de imajo veliko aperturo in kratko gori\xc5\xa1\xc4\x8dno razdaljo. S tem se prihrani veliko materiala in prostora, ki bi bil sicer potreben za konvencionalno le\xc4\x8do. V nekaterih primerih so lahko zelo tanke, vsega nekaj milimetrov. Svetilnik z Fresnelovimi le\xc4\x8dami ima ve\xc4\x8dji doseg._NEWLINE_Zamisel za tanke in lahke le\xc4\x8de naj bi prvo imel Georges-Louis Leclerc, Comte de Buffon. Marquis de Condorcet (1743\xe2\x80\x931794) je predlagali izdelavo z bru\xc5\xa1enjem enega kosa stekla. Fresnel velja za izumitelja ve\xc4\x8ddelne Fresnelove le\xc4\x8de za uporabo v svetilnikih. Prvi\xc4\x8d naj bi bila uporabljena v svetilniku Cordouan, ki se ga je videlo \xc4\x8dez 32 kilometrov dale\xc4\x8d.'